# Zápisnica zo stretnutia Rady školy pri ZŠ s MŠ M.R.Štefánika, Grösslingová 48, Bratislava zo dňa 25.03.2013

Prítomní: členovia rady školy podľa prezenčnej listiny

hosť: Mgr. Mária Hronská

Program: 1. Štatút Rady školy

 2. Informácie pani riaditeľky

 3. Informácie členov Združenia rodičov

 4. Rôzne

1. Štatút Rady školy
* P. Zanechalová predniesla návrh Štatútu rady školy, prítomných bolo v tom čase 6 členov Rady školy, takže Rada školy bola uznášaniaschopná
* Hlasovanie za návrh Štatútu rady školy:

Za: 6

Proti: 0

Zdržal sa: 0

* Uznesenie: Rada školy schválila Štatút rady školy pri ZŠ a MŠ M.R.Štefánika, Grösslingová 48, Bratislava s účinnosťou 25.03.2013
1. Informácie pani riaditeľky
* Pani riaditeľka skonštatovala, že je veľký záujem o školu (dôvody záujmu o školu: výsledky monitoru 9takov, celkové výsledky školy, atraktívna web stránka školy, vhodne zvolený strategický zámer školy v súlade s potrebami doby a záujmu rodičov),
* Zvýšil sa počet žiakov na škole (z 281 na 307),
* Prospelo s vyznamenaním 172 žiakov,
* Prospelo veľmi dobre 57 žiakov,
* Prospelo 66 žiakov,
* Neprospelo 7 žiakov,
* Nebolo klasifikovaných 5 žiakov (pobyt v zahraničí),
* Celkový priemer na škole za 1. polrok školského roku 2012/2013 bol 1,31 (porovnanie 1. polrok školského roku 2011/2012: priemerná známka 1,32),
* Boli znížené známky zo správania u 2 žiakov z druhého stupňa (porušenie školského poriadku),
* 15 výchovných zasadnutí (predvolaní žiaci, triedni učitelia, rodičia),
* Mimoškolská činnosť – výborné výsledky z predmetových olympiád, recitačných a športových súťaží:
* 2.m. v krajskom kole olympiády nemeckého jazyka
* 3.m. v obvodnom kole olympiády nemeckého jazyka
* 2.m. v obvodnom kole recitačnej súťaže Šaliansky Maťko
* 1.m. a 2.m. v obvodnom kole recitácie Hviezdoslavov Kubín (mladší žiaci)
* 2.m. v obvodnom kole recitácie Hviezdoslavov Kubín (starší žiaci), dvaja postúpili do krajského kola (koná sa v apríli)
* 2.m. v krajskom kole stolný tenis (chlapci)
* 2.m. v obvodnom kole stolný tenis (dievčatá)
* 1.a 3.m. Kinderiáda (dievčatá)
* Škola sa zapojila do mnohých akcií a projektov:
* SIEMENS – exkurzia do technického múzea vo Viedni,
* Zapojenie sa do grantového programu Nadácie Tatrabanky Dobré srdce, získanie finančnej podpory na športové akcie
* VÝPRAVA NÁDEJE – príspevok z výnosu za zber papiera organizovaného na škole bol venovaný deťom s onkologickým ochorením,
* FINANČNÁ GRAMOTNOSŤ- zapojenie do vzdelávacieho programu Moja família
* 1.m. v súťaží Čítam, čítaš-čítame (súťaž medzi staromestskými knižnicami),
* LIDL – škola získala športové potreby za 5 tisíc EUR,
* Pani riaditeľka ocenila výbornú spoluprácu s Radou rodičov na škole,
* Zápis do 1 ročníka školy – záujem 109 detí, škola otvorí 2 triedy so 44-50 deťmi (kvôli potrebnému priestoru pre triedu musí škola zlikvidovať jednu špeciálnu učebňu),
* Zápis do materskej školy – 44 žiadostí, prijatých 25 detí,
* 13.03.2013 prebehlo celoslovenské testovanie deviatakov („MONITOR“) za účasti štátnej inšpekcie, výsledky ešte nie sú k dispozícii,
1. Informácie členov Združenia rodičov
* Príprava a realizácia projektu digitálnej vybavenosti školy (dataprojektory s príslušenstvom) v 2. polroku školského roku – financovanie zo strany rodičov školy (rod. príspevky + 2% z daní),
* Rada rodičov pripraví článok do Staromestských novín a prostredníctvom členov Rady školy zverejní,
1. Rôzne
* Členovia Rady školy by uvítali možnosť byť aktívnym poradným orgánom pre zriaďovateľa v otázkach týkajúcich sa školy,
* Je potreba rekonštrukcie telocvične na škole (havarijný stav, hrozí nebezpečenstvo pre deti, nutnosť opravy – žiaci majú v nej hodiny telesnej výchovy plus športové krúžky, ktoré aktívne navštevujú).

Zapísala: Mária Zanechalová

Dňa 26.03.2013